ai4bharat/Pralekha huggingface dataset:
ارضیاتی سائنس کی وزارت
ارتھ سائنسز کی وزارت نے، میسرز اےبی ایس میرین سروسز پرائیویٹ لمیٹڈ، چنئی کے ساتھ تمام چھ تحقیقی بحری جہازوں کے چلانے، انتظام، دیکھ بھال، کیٹرنگ اور ہاؤس کیپنگ کے لیے معاہدے پر دستخط کیے
ارتھ سائنسز کی وزارت نے میسرز اےبی ایس میرین سروسز پرائیویٹ لمیٹڈ، چنئی کے ساتھ 31 مئی 2022 کو تمام چھ تحقیقی بحری جہازوں کو چلانے، انتظام کرنے، دیکھ بھال ، کیٹرنگ اور ہاؤس کیپنگ کے لیے ایک معاہدے پر دستخط کیے ہیں۔
اس معاہدے پر وزارت ارتھ سائنسزکے سکریٹری ڈاکٹر ایم روی چندرن اور وزارت کے دیگر سینئر حکام اور اے بی ایس میرین سروسز پرائیویٹ لمیٹڈ کی موجودگی میں دستخط کیے گئے۔ معاہدے میں چھ تحقیقی بحری جہازوں کی دیکھ بھال شامل ہے۔ ساگر ندھی، ساگر منجوشاہ، ساگر انویشیکا، اور ساگر تارا، سمندری ٹیکنالوجی کے قومی ادارے، چنئی کے زیر انتظام ہیں۔ نیشنل سینٹر فار پولر اینڈ اوشین ریسرچ ، گوا کے زیر انتظام ساگر کنیا اور سینٹر فار میرین لیونگ ریسورسز اینڈ ایکولوجی ، کوچی کے زیر انتظام ساگر سمپدا کے زیر انتظام ہے۔
یہ تحقیقی بحری جہاز ملک میں ٹیکنالوجی کے مظاہرے اور سمندری تحقیق اور مشاہدات کے لیے ریڑھ کی ہڈی کی حیثیت رکھتے ہیں اور انھوں نے ہمارے سمندروں اور سمندر پر مبنی وسائل کے بارے میں معلومات کو بڑھانے میں اہم کردار ادا کیا ہے۔ ارضی سائنس کی وزارت ایک قومی سہولت کے طور پر تحقیقی بحری جہازوں کو اسرو، پی آر ایل، این جی آر آئی، انا یونیورسٹی وغیرہ جیسے تحقیقاتی اداروں اور تنظیموں کے لیے توسیع دے رہی ہے۔
ان موجودہ معاہدوں کے برعکس جو ۔ ارضی سائنس کی وزارت کے متعدد ایجنسیوں کے ساتھ ہیں، یہ کمپنی جہاز سے متعلقہ تمام طریقوں کے لیے رابطے کا واحد پوانٹ ہوگی۔ یہ حکومت کے کاروبار میں آسانی کے اقدامات اور سرکاری معاہدوں میں نجی شعبے کی شمولیت کے مطابق ہے۔ اس معاہدے پر 03 سال کی مدت میں تقریباً 142 کروڑ روپے کی رقم پر دستخط کیے گئے تھے۔ اس معاہدے کی ایک اہم خصوصیت وزارت کی طرف سے زمینی سائنس کے تحقیقی جہازوں اور بورڈ میں موجود ہائی ٹیک سائنسی آلات/لیبارٹریوں کے آپریشن اور دیکھ بھال کے چارجز میں سال وار بچت بھی شامل ہے۔ اس کا دنیا بھر میں اسی طرح کے خدمات فراہم کرنے والوں اور شپنگ ایجنٹوں کے ساتھ قریبی ہم آہنگی ہے جو اسے جہاز کے استعمال اور موثر آپریشنز کے شعبے میں انتہائی اثر انگیز بناتی ہے۔
جہاز کے انتظام کی نئی خدمات کی مدد سے، وزارت کا مقصد لاگت کو بچانا ہے اور جدید، قابل بھروسہ اور کم لاگت کے طریقوں کے ذریعے سمندری بیڑے کی قدر میں اضافہ بھی کرنا ہے۔
امور داخلہ کی وزارت
مرکزی وزیر داخلہ امت شاہ نے ملک میں مانسون اور سیلاب سے متاثر ہونے والے بڑے دریاؤں کے طاس کے علاقوں کی صورتحال سے نمٹنے کے لئے اقدامات کی تیاریوں کا جائزہ لینے کے لئے میٹنگ منعقد کی
امت شاہ نے جان ومال کے نقصانات کو کم سے کم کرنے اور سیلاب کو روکنے کے لئے ایک منظم اسکیم تیار کرنے کے لئے افسروں کو ہدایت دی
مرکزی وزیر داخلہ نے بہار، اترپردیش اور شمال مشرقی ریاستوں میں سیلاب کی صورتحال کے مستقبل حل کے لئے ترجیحی علاقوں میں کارروائی کے لئے کہا
مرکزی وزیر داخلہ امت شاہ نے ملک میں سیلاب سے متاثر ہونے والے بڑے دریاؤں کے طاس کے علاقوں میں سالاب کی صورتحال اور مانسون کی صورتحال سے نمنٹنے کے لئے اقداماتکی تیاریوں کا جائزہ لینے کی خاطر آج یہاں ایک اعلیٰ سطحی میٹنگ منعقد کی۔ جناب امت شاہ نے افسروں کو ہدایت دی کہ وہ جان ومال کے نقصانات کو کم سے کم کرنے کے لئے ایک بہت ہی منظم منصوبہ تیار کریں۔
مرکزی وزیر داخلہ نے ملک کے بڑے طاس زون، علاقوں میں پانی کی سطح میں اضافے اور سیلاب کی پیش گوئی کے لئے ایک مستقل نظام قائم کرنے کی غرض سے ایجنسیوں کے درمیان بہتر تال میل پر بھی زور دیا۔
جناب امت شاہ نے بہار، اترپردیش اور شمال مشرقی ریاستوں میں سیلاب کے مسائل کا مستقل حل فراہم کرنے کے لئے ترجیحی علاقوں میں کارروائی کرنے کو کہا۔
مرکزی وزیر داخلہ جل شکتی کی وزارت اور مرکزی آآبی کمیشن  کو بھی ہدایت دی کہ وہ سیلاب کی روک تھام اور پانی کو بروقت چھوڑنے کو یقینی بنانے کے لئے بڑے باندھوں کی صحیح ذخیرے کی صلاحیت پر ڈاٹا کا جائزہ اور نظر ثانی کریں۔
پانی کے وسائل، دریا کی ترقی اور گنگا کے احیا کے محکمہ کے سکریٹری نے پرزنٹیشن دیا اور ان سنگین سیلاب کے بارے میں مطلع کیا، جو ملک میں آئے تھے۔ انہوں نے نیپال میں جاری پروجیکٹوں، ذخائر اور باندھوں کے بندوبست سمیت ڈھانچہ جاتی اقدامات کے بارے میں بھی جانکاری دی۔ انہوں نے سیلاب کے کنٹرول کے اقدامات اور غیر ڈھانچہ جاتی اقدامات، سیلاب کی پ۹یش گوئی اور گنگا وبرہم پتر طاس میں سیلاب کے اثر کو کم کرنے کے طور طریقوں کے بارے میں بھی مطلع کیا۔ قومی آفات سے نمٹنے والی فورس این ڈی آر ایف اور ہندوستان کے محکمہ موسمیات  کے سینئر افسران نے پریزنٹیشن بھی پیش کئے۔
ہندوستان میں کل 40 ملین ہیکٹیئر کا علاقہ سیلاب کی زد میں ہے جس میں گنگا اور برہم پتر اہم سیلاب کے طاس والے علاقے ہیں اور آسام، بہار، اترپردیش اور مغربی بنگال سیلاب سے زیادہ متاثر ہونے والی ریاستیں ہیں۔
میٹنگ میں جو فیصلے کئے گئے وہ ان لاکھوں لوگوں کی مشکلات کو کم کرنے میں سودمند اور دور رس ثابت ہوں گے، جنہیں اپنی فصلوں، املاک، روزی روٹی اور قیمتی جانوں کا نقصان صرف سیلاب کی وجہ سے اٹھانا پڑتا ہے۔
میٹنگ میں داخلی امور کے وزیر مملکت جناب نتیانند رائے اور متعلقہ وزارتوں اور ایجنسیوں کے سینئر افسران نے بھی شرکت کی۔
...............................................................
م ن، ح ا، ع ر
04-07-2020
U-3687
(Visitor Counter : 109
صحت اور خاندانی بہبود کی وزارت
کوویڈ- 19 پر نئی معلومات: نئے کیس سامنے آئے
نئی دہلی، 08 مارچ 2020 / کوویڈ ۔19 کی جانچ میں مزید تین افراد پوزیٹیو پائے گئے ہیں۔ ان میں سے دو کا تعلق لداخ سے ہے جو ایران گئے تھے اور ایک تمل ناڈو سے ہے جو عمان گیا تھا۔ ان تین نئے کیسوں کے ساتھ ہی ملک میں کورونا سے متاثرہ مریضوں کی تعداد 34 ہوگئی ہے۔ 31 متاثرہ افراد اسپتالوں میں زیر علاج ہیں اور ان کی حالت مستحکم ہے۔ جبکہ کیرالہ میں پہلے تین مشتبہ افراد کو اسپتال سے چھٹی مل گئی ہے۔
بھوٹان میں امریکی شہری کے مثبت پائے جانے کے بعد ، 150 سے زائد مشتبہ افراد کو وہاں کی آئی ڈی ایس پی نگرانی میں رکھا گیا ہے۔
اس کے علاوہ ، آج صبح ایران سے 108 نمونے موصول ہوئے ہیں۔ ان نمونوں کی جانچ ایمس لیبارٹری میں کی جارہی ہے۔ انڈین کونسل آف میڈیکل ریسرچ  کے 6 سائنس دانوں کو ایران میں تعینات کیا گیا ہے۔ تقریباً 10 کروڑ روپے مالیت کا سامان اور ریجنٹ ایران بھیجے گئے ہیں تاکہ یہ سائنس دان وہاں لیب قائم کرسکیں۔
آج ، ہوائی اڈوں پر 7108 پروازوں میں سے کل 726122 افراد کی جانچ کی گئی۔ کل صبح اور آج کے درمیان ، 573 پروازوں میں سے 73766 مسافروں کی ہوائی اڈوں پر جانچ کی گئی۔
اس وقت ملک بھر میں کوویڈ 19 وائرس کی جانچ کے لئے 52 لیباریٹریاں کام کر رہی ہیں۔ اس کے علاوہ ، 57 اضافی لیباریٹری کو نمونے حاصل کرنے کے لیے سواب اور وائرل ٹرانسپورٹ میڈیا فراہم کرائے گئے ہیں۔
لوگوں میں بیداری پھیلانے کے لئے ، تمام ٹیلی کام آپریٹرز نے خصوصی کوویڈ 19 موبائل فون کالر ٹون شروع کیا ہے، جس میں فون کرنے والے کے ڈائل ہونے پر انفیکشن سے بچاؤ سے متعلق بنیادی معلومات دی جاتی ہیں۔ بی ایس این ایل ، ایم ٹی این ایل ، ریلائنس جیو ، ایئرٹیل اور ووڈافون آئیڈیا کے 117.2 کروڑ سے زیادہ صارفین کو سبھی پیغامات ایس ایم ایس اور کال بیک کے ذریعے بھیجے جا رہے ہیں۔
۔۔۔۔۔۔۔۔۔۔
م ن۔ ا گ ۔ م ت ح ۔
U-1113
(Visitor Counter : 106
کابینہ
کابینہ نے مخنثوں کے حقوق کے تحفظ کے بل 2019 کو منظوری دی
نئی دہلی، 10 جولائی 2019،وزیراعظم جناب نریندر مودی کی سربراہی میں مرکزی کابینہ نے مخنثوں کے حقوق کے تحفظ کے بل2019 کو منظوری دے دی ہے۔یہ بل پارلیمنٹ کے آئندہ اجلاس میں پیش کیا جائے گا۔
اثرات
یہ بل مخنثوں کی بڑی تعداد کو فائدہ پہنچائے گا۔ ان کے ساتھ امتیاز کو ختم کرے گا اور مخنثوں کے خلاف بھید بھاؤ اور کسی طرح کے لگنے والے دھبے سے انہیں چھٹکارا دلائے گا اور انہیں معاشرے کے دھارے میں لانے میں مدد گار ثابت ہوگا۔ اس سے معاشرے کے اس طبقے کو زندگی ایک عام آدمی کی طرح زندگی گزارنے میں مدد ملے گی۔
پس منظر
ملک میں مخنث برادری کا سب سے زیادہ محروم طبقے میں شمار ہوتا ہے کیونکہ وہ مرد یا خواتین کے زمرے میں فٹ نہیں ہوتے ہیں۔ اس کے نتیجے میں انہیں بہت سی سہولتوں کے علاوہ دیگر مسائل کاسامنا کرنا پڑتاہے اس کے علاوہ ان سے امتیاز بڑتا جاتا ہے۔ بے روزگاری، تعلیمی سہولیات، سماج میں امتیاز اور طبی سہولتوں کی کمی جیسے مسائل کا بھی انہیں سامنا کرنا پڑتا ہے یہ بل مخنث برادری کو سماجی، تعلیمی اور اقتصادی اعتبار سے با اختیار بنائےگا۔
۔۔۔۔۔۔۔۔۔۔۔
م ن۔ح ا۔رض
U- 3014
(Visitor Counter : 61
صحت اور خاندانی بہبود کی وزارت
تمباکو مصنوعات کے پیکیٹ پر نئے مخصوص صحتی انتباہ
نئی دہلی، 5 ؍مئی، 2020،صحت اور کنبہ بہبود کی وزارت، حکومت ہند نے تمام تمباکو مصنوعات کے سلسلے میں مخصوص صحتی انتباہ کا ایک نیا سلسلہ مشتہر کیا ہے۔ اس سلسلے میں سگریٹ اور دیگر تمباکو مصنوعات  قواعد 2008 میں جی ایس آر 248 ، مؤرخہ 13؍اپریل 2020 کی رو سے ترمیم کی گئی ہے ۔ ‘‘سگریٹ اور دیگر تمباکو مصنوعات  ترمیمی قواعد 2020’’ کے تحت ترمیم شدہ قواعد یکم ستمبر 2020 سے نافذالعمل ہوں گے۔
مخصوص صحتی انتباہ کا نیا سیٹ درج ذیل انداز میں ہوگاـ
الف تصویر-1، یہ تصویر یکم ستمبر 2020 سے آئندہ 12 مہینوں تک کیلئے ہوگی۔
|
|
تصویر-1
|
|
|
|
ب:تصویر-2، یہ تصویر ،تصویر الف میں مخصوص صحتی انتباہ کے 12مہینوں کی تکمیل کے بعد نافذالعمل ہوگی۔
|
|
تصویر-2
|
|
|
|
مذکورہ نوٹیفکیشن مع سافٹ یا قابل اشاعت شکل جو مخصوص صحتی انتباہ پر مشتمل ہے، 19زبانوں میں درج ذیل ویب سائٹ پر دستیاب ہے۔
www.mohfw.gov.in and www.ntcp.nhp.gov.in
۔۔۔۔۔۔۔۔۔۔۔
م ن۔ک ا۔
U-2261
(Visitor Counter : 169
عملے، عوامی شکایات اور پنشن کی وزارت
کووڈ۔ 19 کے دوران آر ٹی آئی کا کام بہت اچھی طرح کیا گیا ہے: ڈاکٹر جتندر سنگھ
مارچ 2020 سے 17 ستمبر 2020 تک مجموعی طور پر 4491 آن لائن درخواستوں پر کام کیا گیا
نئی دہلی، 22 ستمبر 2020، شمالی مشرقی خطے کی ترقی کے مرکزی وزیر مملکت ، وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ کووڈ۔ 19 عالمی وبا کے دوران سنٹرل انفارمیشن کمیشن نے ٹکنالوجی کے زبردست استعمال کے ذریعہ آڈیو/ ویڈیو سہولتوں سے اپیلوں / شکایتوں کی سماعت کی سہولت فراہم کرانے کے اقدامات کئے۔ آج راجیہ سبھا میں ایک تحریر جواب میں انہوں نے کہا کہ جہاں تک سینٹرل انفارمیشن کمیشن کا تعلق ہے، مارچ 2020 سے 17 ستمبر 2020 تک مجموعی طور پر 4491 آن لائن درخواستوں پر کام کیا گیا ہے۔
آر ٹی آئی درخواستیں،فرسٹ اور سیکنڈ اپیلیں سرکاری حکام کے پاس داخل کرانے میں شہریوں کی مدد کرنے کے لئے اگست 2013 سے ہی عملے اور تربیت کے محکمے کے ذریعہ آر ٹی آئی آن لائن پورٹل  چلایا جارہا ہے۔ اس کے علاوہ سیٹرل انفارمیشن کمیشن نے کووڈ۔ 19 عالمی وبا سے پہلے ہی آڈیو/ ویڈیو سماعت کی سہولت شروع کردی تھی اور اپیل کنندگان اور فریق مخالف کے لئے جیسا بھی مناسب ہو مختلف ریاستوں میں مختلف ضلع ہیڈ کوارٹروں میں این آئی سی اسٹوڈیوز کے ذریعہ دلی سے باہر کے تمام سیکنڈ اپیلوں/ شکایتوں کے معاملات کا فیصلہ کیا گیا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5739
(Visitor Counter : 113
دیہی ترقیات کی وزارت
مالی سال 2020-21 کے دوران مہاتما گاندھی نریگا کے تحت اب تک کی سب سے زیادہ 101500 کروڑ روپئے کی رقم مختص کی گئی؛31492 کروڑ روپئے پہلے ہی جاری کیے جاچکے ہیں
اس مالی سال میں اب تک 6.69 کروڑ افراد کو کام فراہم کیا جاچکا ہے؛ مئی 2020 میں جن لوگوں کو کام فراہم کیا گیا ان کی اوسط تعداد 2.51 کروڑ یومیہ ہے جو کہ پچھلے سال مئی میں دیئے کیے گئے کام سے 73 فیصد زیادہ ہے
سال 2020-21 کے دوران اب تک کل ملاکر 10 لاکھ کام مکمل ہوچکے ہیں؛ پانی کے تحفظ اور آبپاشی، پودے لگانے، باغبانی اور روزی روٹی کو آگے بڑھانے کے لیے انفرادی طور پر فائدہ پہنچانے کے کاموں پر توجہ دی جارہی ہے
نئی دہلی،8 جون، 2020، موجودہ مالی سال 2020-21 کے دوران مہاتما گاندھی نیشنل رورل امپلائمنٹ گارنٹی اسکیم  کے تحت 101500 کروڑ روپئے مختص کرنے کی گنجائش پیدا کی گئی ہے۔ اس پروگرام کے تحت مخصوص کی گئی رقموں میں یہ اب تک کہ سب سے زیادہ رقم ہے۔
سال 2020-21 میں 31493 کروڑ روپئے کی رقم پہلے ہی جاری کی جاچکی ہے جو موجودہ مالی کے بجٹ تخمینے کے 50 فیصد سے زیادہ ہے۔
اب تک کل ملاکر 60.80 کروڑ کام کے دن مہیا کیے جاچکے ہیں اور 6.69 کروڑ لوگوں کو کام فراہم کیا گیا ہے۔مئی 2020 کے دوران جن لوگوں کو کام فراہم کیا گیا ان کی اوسط تعداد یومیہ 2.51 کروڑ بنتی ہے۔ یہ تعداد پچھلے سال مئی کی متعلقہ تعداد سے 73 فیصد زیادہ ہے جو 1.45 کروڑ افراد یومیہ تھی۔
موجودہ مالی 2020-21 کے دوران کل ملاکر 10 لاکھ کام مکمل ہوچکے ہیں۔ پانی کے تحفظ اور آبپاشی ، پودے لگانے، باغبانی اور روزی روٹی کو آگے بڑھانے کے لیے انفرادی طو رپر فائدہ پہنچانے کے کاموں پر مسلسل زیادہ توجہ دی جارہی ہے۔
کابینہ
مرکزی کابینہ نے مسلح افواج کے پنشن پانے والوں / فیملی پنشن پانے والوں کے لئے وَن رینک وَن پنشن کے تحت پنشن میں نظر ثانی کو منظوری دی ہے ، جو یکم جولائی ، 2019 ء سے نافذ ہو گی
30 جون ، 2019 ء تک ریٹائر ہونے والے مسلح افواج کے عملے کا احاطہ کیا جائے گا ؛ 25.13 لاکھ سے زیادہ افراد کو فائدہ پہنچے گا
جولائی ، 2019 ء سے جون ، 2022 ء تک کے لئے ایریئر کے طور پر 23638 کروڑ روپئے ادا کئے جائیں گے
نظر ثانی شدہ پنشن کو نافذ کرنے میں سالانہ اضافی اخراجات کا تخمینہ تقریباً 8450 کروڑ روپئے ہے
وزیر اعظم جناب نریندر مودی کی سربراہی میں مرکزی کابینہ نے ون رینک ون پنشن کے تحت مسلح افواج کے پنشنرز/فیملی پنشنرز کی پنشن پر نظر ثانی کی منظوری دے دی ہے ، جو یکم جولائی ، 2019 ء سے نافذ ہو گی ۔ ماضی کے پنشن پانے والوں کی پنشن کو سال 2018 ء کے دفاعی افواج کے ریٹائر ہونے والوں کے کلینڈر کی بنیاد پر ایک ہی رینک کے افسران کے لئے کم از کم اور زیادہ سے زیادہ پنشن کی اوسط کی بنیاد پر تعین کیا جائے گا ۔
فیض کنندگان
مسلح افواج کے، ان اہلکاروں کو ، جو 30 جون ، 2019 سے پہلے ریٹائر ہوئے ہیں { اس میں ، وہ اہلکار شامل نہیں ہیں ، جنہوں نے یکم جولائی ، 2014 ء سے پہلے پری میچیور ریٹائرمنٹ لیا تھا } کا احاطہ نظر ثانی شدہ پنشن میں کیا جائے گا ۔اس سے مسلح افواج کے 25.13 لاکھ سے زیادہ  مسلح افواج کے پنشن پانے والے /فیملی پنشن پانے والے مستفید ہوں گے۔ ان پنشن پانے والوں کا تحفظ کیا جائے گا ، جو اوسط سے زیادہ پنشن حاصل کر رہے ہیں ۔ یہ فوائد فیملی پنشن پانے والوں ، جنگی بیواؤں اور معذور پنشن پانے والوں کو بھی فراہم کیا جائے گا ۔
پنشن کے بقایا جات چار ششماہی قسطوں میں ادا کئے جائیں گے۔ تاہم، تمام فیملی پنشن پانے والوں، بشمول خصوصی/آزاد خاندانی پنشن اور گیلنٹری ایوارڈ جیتنے والوں کو ایک قسط میں بقایا جات ادا کئے جائیں گے۔
اخراجات
نظرثانی شدہ پنشن کو نافذ کرنے کے لئے سالانہ اخراجات کا تخمینہ تقریباً 8450 کروڑ روپئے لگایا گیا ہے ، جو 31 فی صد ڈیئرنیس الاؤنس کے ساتھ ہو گا۔ یکم جولائی ، 2019 ء سے 31 دسمبر ، 2021 ء تک 17 فی صد مہنگائی بھتے کے ساتھ بقایہ جات کا تخمینہ 19316 کروڑ روپئے سے زیادہ لگایا گیا ہے ، جب کہ یکم جولائی ، 2021 ء سے 31 دسمبر ، 2021 ء تک 31 فی صد مہنگائی بھتے کے ساتھ یہ بقایا جات تقریباً 23638 کروڑ روپئے ہوں گے ۔ یہ اخراجات او آر او پی پر جاری اخراجات کے علاوہ ہوں گے ۔
یکم جولائی ، 2019 ء نافذ ہونے والی اوآر او پی کے تحت سروس پنشن میں رینک کے حساب سے ہونے والے اضافے کا تخمینہ  :
|
|
رینک
|
|
یکم جنوری ، 2016 ء کے وقت پنشن
|
|
یکم جولائی ، 2019 ء کو نافذ نظر ثانی شدہ پنشن
|
|
یکم جولائی ، 2019 ء سے 30 جون ، 2022 ء تک بقایا جات کا تخمینہ
|
|
سپاہی
|
|
17,699
|
|
19,726
|
|
87,000
|
|
نائک
|
|
18,427
|
|
21,101
|
|
1,14,000
|
|
حولدار
|
|
20,066
|
|
21,782
|
|
70,000
|
|
نائب صوبیدار
|
|
24,232
|
|
26,800
|
|
1,08,000
|
|
سب میجر
|
|
33,526
|
|
37,600
|
|
1,75,000
|
|
میجر
|
|
61,205
|
|
68,550
|
|
3,05,000
|
|
لیفٹننٹ کرنل
|
|
84,330
|
|
95,400
|
|
4,55,000
|
|
کرنل
|
|
92,855
|
|
1,03,700
|
|
4,42,000
|
|
بریگیڈیئر
|
|
96,555
|
|
1,08,800
|
|
5,05,000
|
|
میجر جنرل
|
|
99,621
|
|
1,09,100
|
|
3,90,000
|
|
لیفٹننٹ جنرل
|
|
1,01,515
|
|
1,12,050
|
|
4,32,000
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14319
(
سائنس اور ٹیکنالوجی کی وزارت
کم لاگت کے ساتھ مائع کرسٹل ڈسپلے آلات کی موثر ساخت کے لیے نئی تکنیک دریافت
مائع کرسٹل ڈسپلے تیار کرنے کی ایک نئی آسان تکنیک تیار کی گئی ہے، جو آلات کی قیمت کو کم کر سکتی ہے۔
مائع شفاف آلات  کی ایک لازمی ضرورت بڑے علاقوں پر مائع کرسٹل کے اجزائے ترکیبی کی پلانر کے ساتھ یک سمتی وابستگی ہے۔
اگرچہ روایتی پولیمر رگڑنے کا طریقہ معیاری ایل سی وابستگی پیدا کرتا ہے، لیکن اس میں ناگزیر اور ناپسندیدہ خرابیاں ہیں جیسے الیکٹرو سٹیٹک چارجز اور دھول کے ذرات کی پیداوار جو ڈسپلے کی کارکردگی میں مداخلت کرتے ہیں، اور یہاں تک کہ ڈسپلے کے برقیاتی اجزاء کو نقصان پہنچاتے ہیں۔ ایک طرف جب کہ الیکٹرو اسٹیٹک چارجز ناکامی کی شرح کو بڑھاتے ہیں، تو دوسری طرف جو دھول ایسے نقائص پیدا کرتی ہے جو آلے کی کارکردگی کے لئے سنگین طور پر ضررر ساں ثابت ہوتی ہے۔ دیگر مسائل میں ملمع کاری کے لیےکثیر اقداماتی عمل اور اونچے درجہ حرارت والی تدابیر کی ضرورت شامل ہے۔ اس کی وجہ سے رگڑنے کے اس طریقے کو نئی غیر لمسی تکنیکوں سے بدلنے کی مانگ میں اضافہ ہوا ہے۔
ان تکنیکوں میں تازہ ترین 2 ڈی مختصر ترین مادے گرافین، ہیکساگونل بوران نائٹرائڈ ، قابل منتقلی دھاتیں ڈیچلکوجینائیڈز، اور اسی طرح الائنمنٹ کی پرتوں کے طور پر استعمال کرنا ہے۔ تاہم، کیمیائی بخارات جمع کرنے کے طریقہ کار کی تعیناتی کی وجہ سے ان سب میں ایک فطری خامی ہے کیونکہ اس تکنیک میں زیادہ جمع ہونے والے درجہ حرارت، پیشرو اور ضمنی مصنوعات کی ضرورت ہوتی ہے جو اکثر خطرناک یا زہریلے ہوتے ہیں۔ اس کے علاوہ، جب سی وی ڈی طریقہ استعمال کیا جاتا ہے، تو صرف چھوٹے خطوں پر یک طرفہ ایل سی وابستگی کا مشاہدہ کیا جاتا ہے۔
سنٹر فار نینو اینڈ سافٹ میٹر سائنسز  ، بنگلور کے سائنس دانوں کی ایک ٹیم، جو کہ سائنس اور ٹیکنالوجی کے ڈیپارٹمنٹ  کا ایک خود مختار ادارہ ہے، نے موجودہ طریقوں کی خرابیوں کو دور کرنے کے لیے ڈی 2 مواد کو استعمال کرنےکے ایک نیا طریقہ کا تصور پیش کیا ہے اور اس پر عمل درآمد بھی کیا۔ .
مخصوص مواد کے طور پر ایچ-بی این نینو فلیکس کا استعمال کرتے ہوئے، گائیتری پشاروڈی، پریابرتا ساہو، ڈاکٹر ڈی ایس شنکر راؤ، ڈاکٹر ایچ ایس ایس آر میٹ اور ڈاکٹر ایس کرشنا پرساد پر مشتمل گروپ نے ایک طریقہ کار کو استعمال کیا جسے حل پر مبنی یکجائی کی تکنیک کہا جاتا ہے اور اس کے نتیجے میں اسے ایک بڑے وسیع علاقے کے اوپر ایل سیز کی سیدھ کو حاصل کرنے میں موثر پایا۔ انہوں نے یہ بھی پایا کہ اس کے نتیجے میں سامنے آنے والے کرسٹلز کافی مضبوط ہیں اور کئی مہینوں کے دوران ایل سی کی صورت حال میں زوال کا کوئی ثبوت نہیں ہے۔
‘ایڈوانسڈ میٹریل انٹرفیس’ میں شائع ہونے والے تحقیقی مطالعات سے ہندوستانی پیٹنٹ کی درخواست کی بنیاد فراہم کی۔ سرکردہ محقق ڈاکٹر پرساد نے مزید کہا کہ ایل سی کی یک طرفہ سیدھ حاصل کرنے کے لیے غیر روایتی اور رابطے سے پاک روٹ کا مظاہرہ کرنے والا طریقہ بھی بہت آسان، توسیع پذیر، موافقت کے لیے لچکدار، اور کفایتی ہے۔
اشاعت کا لنک: DOI: 10.1002/admi.202200486
مزید تفصیلات کے لیے ڈاکٹر ایس کرشنا پرساد  سے رابطہ کیا جا سکتا ہے۔
شکل 1:  شفاف کنڈکٹنگ  سبسٹریٹس کے اوپر ایل- بی این نانو فلیکس کے الیکٹروفوریٹک ڈپویزشن  اور سبسٹریٹ کی ایف ای ایس ای ایم امیج کو منظم طور پر دکھاتے ہوئے ، حاصل شدہ بائرفرنجنس جب پولرائزر پر ایل سی اورینٹیشن کے لیے45 ڈگری پر متوازی اور مستوی ہو ،  ٹوئٹسڈ نیمیٹکنے ایل سی ڈیوائس کو وولٹیج آن اور وولٹیج آف صورتحال میں مرتب کیا ہے جو کہ اعلی درجے کے کنٹراسٹ کے تناسب کا اظہار کررہے ہیں، اورموجودہ تحقیقی کام کے ساتھ ساتھ سی وی ڈی تکنیک کا استعمال کرتے ہوئے حاصل کردہ الائنمنٹ ایریا کا موازنہ۔
نوجوانوں کے امور اور کھیل کود کی وزارت
ڈبل پیرا اولمپک میڈلسٹ مریپّن تھنگاویلو نے ‘میٹ دی چیمپئنز’ پہل کےلیے پی ایم مودی کا شکریہ ادا کیا
پیرالمپکس گولڈ اور سلور میڈلسٹ مریپّن تھانگاویلو نے جمعرات، 24 فروری کو تملناڈو میں سلیم کے ہولی اینجلز گرلز میٹرک ہائر سیکنڈری اسکول کا دورہ کیا۔ انہوں نے طلباء سے اپنی زندگی میں کھیلوں اور متوازن غذا کی اہمیت کے بارے میں بات کی۔
مریپّن، جنہوں نے اپنے دورے کے دوران 75 سے زیادہ اسکولوں کے طلباء کے ساتھ ، طالب علم کی زندگی میں کھیلوں اور صحت مند طرز زندگی کی اہمیت کے بارے میں بات کی اور اچھی طرح سے متوازن غذا کی اہمیت پر زور دیا۔
انہوں نے اس طرح کی منفرد پہل شروع کرنے کے لیے وزیر اعظم نریندر مودی کا بھی شکریہ ادا کیا اور کہا کہ ‘میں سلیم میں میٹ دی چیمپئن اقدام کا حصہ بنائے جانے کے لیے شکر گزار ہوں اور وزیر اعظم نریندر مودی جی کا شکریہ ادا کرنا چاہوں گا کہ انہوں نے اس طرح کی پہل شروع کی جس میں کھیل برادری شامل ہو۔’
پی ایم مودی نے ٹوکیو اولمپکس/پیرالمپکس کے بعد پیرالمپکس اور اولمپکس کے کھلاڑیوں کے ساتھ بات چیت کے دوران ان سے درخواست کی ہے کہ وہ 75 اسکولوں کا دورہ کریں اور آنے والی نسل کو کھیلوں میں حصہ لینے کی ترغیب دیں۔
‘میٹ دی چیمپئنز’ پہل حکومت کے ‘آزادی کا امرت مہوتسو’ کا حصہ ہے جسے دسمبر 2021 میں اولمپک گولڈ میڈلسٹ نیرج چوپڑا نے شروع کیا تھا اور اسے ہریانہ میں اولمپک کانسی کا تمغہ جیتنے والے بجرنگ پونیا، رامیشورم میں اولمپک ملاح ورون ٹھاکر اور کے سی گنپتھی نے، پیرا اولمپک کانسی کا تمغہ جیتنے والے شرد کمار نے کیرالا میں اور اولمپک تیراک سری ہری نٹراج نے کرناٹک میں آگے بڑھایا تھا۔
مقامی طلباء کے ساتھ بات چیت کے بعد، مریپّن نے چھوٹے بچوں کے ساتھ والی بال کا کھیل بھی کھیلا اور میدان پر اپنی خدماتی صلاحیت کا مظاہرہ بھی کیا۔
انوکھی سکول وزٹ مہم کا اہتمام وزارت تعلیم اور وزارت برائے امور نوجوانان اور کھیل کے ذریعے مشترکہ طور پر کیا جا رہا ہے، جہاں اولمپیئنز اور پیرا اولمپینز اپنے اپنے تجربات، زندگی کے اسباق، صحیح کھانے کے طریقے سے متعلق نکات سے ایک دوسرے کو واقف کرتے ہیں اور مجموعی طور اسکولی بچوں کو تحریک دیتے ہیں۔
سٹرک ٹرانسپورٹ اور شاہراہوں کی وزارت
ڈاکٹر سکھ بیر سنگھ سندھو نے نیشنل ہائی ویز اتھارٹی آف انڈیا کے چیئرمین کا عہدہ سنبھالا
نئی دہلی،28؍اکتوبر۔ڈاکٹر سکھ بیر سنگھ سندھو نے آج نیشنل ہائی ویز اتھارٹی آف انڈیا کے چیئرمین کا عہدہ سنبھال لیا ہے۔ ڈاکٹر سنگھ، اتراکھنڈ کا ڈر کے 1988 بیچ کے آئی اے ایس افسر ہیں اور آپ نے مرکزی حکومت نیز حکومت اتراکھنڈ، حکومت اترپردیش اور حکومتِ پنجاب میں اہم عہدے سنبھالے ہیں۔
ڈاکٹر سندھو نے ایم بی بی ایس کی ڈگری سرکاری میڈیکل کالج امرتسر سے اور تاریخ میں ماسٹر ڈگری، گرونانک دیو یونیورسٹی سے حاصل کی۔ اس کے علاوہ انہوں نے قانون  میں گریجویٹ کی ڈگری بھی حاصل کی ہے۔
ان کے موجودہ اسائنمنٹ  سے قبل، ڈاکٹر سندھو، حکومت ہند کے محکمۂ اعلیٰ تعلیم میں ایڈیشنل سکریٹری کے عہدے پر فائز تھے، جہاں وہ تکنیکی تعلیم کے نگراں تھے۔
وہ ریاستی سڑکوں، بنیادی ڈھانچے، پی پی پی پروجیکٹس، معاشیات، شہری ترقی، ماحولیات، صحت اور خاندانی بہبود، سیاحت، محصول، انتظامیہ، دیہی فروغ، بجلی، جدید اور قابل تجدید توانائی، اطلاعاتی ٹیکنالوجی، انڈسٹریز اور سائنس و ٹیکنالوجی کے میدانوں میں وسیع تجربہ رکھتے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U- 4803
(Visitor Counter : 62
صحت اور خاندانی بہبود کی وزارت
اسٹاپ ٹی بی پارٹنرشپ کے ایگزیکٹو ڈائریکٹر، ڈاکٹر لوسیکا ڈیتیو نے ٹی بی کے خاتمے کے عالمی ردعمل کی قیادت کرنے میں ”حکومت ہند کی بے مثال قیادت“ کی تعریف کی
مرکزی وزیر صحت ڈاکٹر منسکھ منڈاویہ نے ہندوستان کی آنے والی G20 صدارت کے ذریعے عالمی سطح پر ٹی بی پر بیانیہ کو بڑھانے کے مواقع کے بارے میں بات کی
اسٹاپ ٹی بی پارٹنرشپ گروپ نے پردھان منتری ٹی بی مکت بھارت ابھیان کے آغاز کی تعریف کی؛ ملک بھر میں 10,45,269 مریضوں کی مدد کے لیے 40,492 سے زیادہ عطیہ دہندگان آگے آئے ہیں
اسٹاپ ٹی بی پارٹنرشپ کے ایگزیکٹو ڈائریکٹر، ڈاکٹر لوسیکا ڈیتیو اور ان کی ٹیم نے صحت اور خاندانی بہبود کے مرکزی وزیر، ڈاکٹر منسکھ منڈاویہ سے ملاقات کی، اور ٹی بی کے خاتمے کے عالمی ردعمل کی قیادت کرنے میں ”حکومت ہند کی بے مثال قیادت“ کی تعریف کی۔ ڈاکٹر ڈیتیو نے ایک مضبوط وژن فراہم کرنے کی ہندوستان کی کوششوں کی بھی تعریف کی، جسے مؤثر انتظام اور اہم پروگرامیٹک اور پالیسی مداخلتوں کے تیز تر رول آؤٹ کے ذریعے حمایت حاصل ہے، جس میں نئے تشخیصی ٹیسٹ، سماجی معاونت کے اقدامات اور تیز رفتار کوششوں سے ٹی بی کی نئی ویکسین تیار کی گئی ہے۔ بحث میں ٹی بی کے خاتمے کے لیے ہندوستان کی طرف سے فراہم کیے جانے والے مضبوط قائدانہ کردار پر بھی توجہ مرکوز کی گئی، اور ہندوستان کی آنے والی G20 صدارت کے ذریعے عالمی سطح پر ٹی بی کے بارے میں بیانیہ کو بلند کرنے کے مواقع پر بھی توجہ دی گئی۔
ڈاکٹر منڈاویہ 2024 تک اسٹاپ ٹی بی پارٹنرشپ بورڈ کے چیئرمیں کے طور پر بھی خدمات انجام دے رہے ہیں۔ ڈاکٹر منڈاویہ نے وارانسی میں 25 سے 26 مارچ 2023 کو اسٹاپ ٹی بی پارٹنرشپ کی 36ویں بورڈ میٹنگ کی میزبانی کرنے پر اتفاق کیا۔ بورڈ کے اجلاس سے قبل 24 مارچ 2023 کو ایک اعلیٰ سطحی تقریب منعقد کی جائے گی، جسے عالمی سطح پر ٹی بی کے عالمی دن کے طور پر بھی منایا جاتا ہے۔
گروپ نے پردھان منتری ٹی بی مکت بھارت ابھیان کے آغاز کی بھی ستائش کی – اس پہل کے ذریعے، 40,492 سے زیادہ عطیہ دہندگان ملک بھر میں 10,45,269 سے زیادہ مریضوں کی مدد کے لیے آگے آئے ہیں۔ اس میں ٹی بی کے مریضوں کو علاج پر قابو پانے اور اس کے فوائد کے لیے اضافی سماجی مدد فراہم کرنا شامل ہے تاکہ ٹی بی کے خاتمے کے لیے کمیونٹی کی قیادت میں تحریک چلائی جا سکے۔ ڈاکٹر ڈیتیو نے بھی اس اقدام کے ذریعے دس ٹی بی کے مریضوں کی مدد کرنے کا عہد کیا۔
اسٹاپ ٹی بی پارٹنرشپ کے بارے میں
’اسٹاپ ٹی بی پارٹنرشپ‘ ایک بین الاقوامی تنظیم ہے جو پوری دنیا کے اسٹیک ہولڈروں کو ایک ساتھ لانے کے لیے کام کر رہی ہے، جس کا مشن ہر اس شخص کی خدمت کرنا ہے جو ٹی بی کا شکار ہے اور اس بات کو یقینی بنانا ہے کہ اعلیٰ معیار کی تشخیص، علاج اور دیکھ بھال ان تمام لوگوں کے لیے دستیاب ہوں جنہیں اس کی ضرورت ہے۔ اس کی بنیاد 2001 میں رکھی گئی تھی اور اس کا سیکرٹریٹ جنیوا، سوئٹزرلینڈ میں اقوام متحدہ کے دفتر برائے پروجیکٹ سروسز  کے زیر اہتمام ہے۔
اپنے 1700 سے زائد شراکت داروں کے ذریعے، جن میں بین الاقوامی اور تکنیکی تنظیمیں، حکومتی پروگرام، تحقیق اور فنڈنگ ایجنسیاں، فاؤنڈیشنز، این جی او، سول سوسائٹی، کمیونٹی گروپس اور نجی شعبے شامل ہیں، یہ ٹی بی کو شکست دینے کے لیے طبی، سماجی اور مالیاتی پہلوؤں میں مہارت رکھتا ہے۔ ’اسٹاپ ٹی بی پارٹنرشپ‘ ایک پبلک پرائیویٹ پارٹنرشپ بورڈ کے زیر انتظام ہے۔ فی الحال، صحت اور خاندانی بہبود کے مرکزی وزیر 2024 تک تین سال کی مدت کے لیے اسٹاپ ٹی بی پارٹنرشپ کے بورڈ کی سربراہی کر رہے ہیں اور ٹی بی کے عالمی مقصد کی حمایت کے لیے ہندوستان کے عزم کی نمائندگی کر رہے ہیں۔